Tervetuloa ohjelmaan, Imran John! - Kiitos.
Kertoisitko Pakistanin kristityistä? Keitä he ovat ja mitä heille kuuluu?
Ensinnäkin Pakistan on hyvin mielenkiintoinen maa.
Pakistanissa on ihastuttava ja lämmin puoli. Ruoka on erinomaista.
Mutta Pakistanissa on toinenkin puoli: kristittyjen yhteisö etenkin juuri nyt -
kärsii monin tavoin.
Osa kristityistä elää köyhyydessä.
Osa elää pelossa pommi-iskujen takia.
Monet kristityt ovat jännittyneitä, -
koska he eivät tiedä, mitä tapahtuu seuraavaksi.
Kristittyjen yhteisössä on paljon jännittyneisyyttä ja pelkoa.
Monet kristityt kärsivät kaikin eri tavoin.
Pääsiäissunnuntaina oli tilanne, -
että itsemurhapommittaja iski leikkikentälle, -
jolla leikki monia kristittyjä lapsia.
Miten se vaikutti Lahoren kristittyjen yhteisöön?
Pian pommi-iskun jälkeen, muutaman päivän päästä -
menin Pakistaniin -
käymään joidenkin perheiden luona ja tutustumaan tilanteeseen, -
jotta saisin kosketuksen siihen, miltä kristityistä tuntuu.
Oli hyvin surullista ja vaikeaa nähdä -
niin paljon rikkinäisyyttä.
Tavata perheitä, jotka olivat menettäneet rakkaitaan.
Nähdä heidän itkevän ja parkuvan.
Onnistuin pääsemään kaksiin hautajaisiin ja osallistumaan niihin.
Näin, miten sukulaiset ja muut itkevät ja parkuvat.
Se oli erittäin syvää ja tuskallista aikaa -
vain nähdä, millaista se oli.
Kristittyjen perheiden kohtaaminen ja heidän kanssaan rukoileminen -
oli jotakin uskomatonta.
Muistan erään isän, joka oli menettänyt kaksi tytärtä.
Aina kun näin hänet ja olin häntä lähellä, -
hän vain itki ja parkui lakkaamatta.
Emme voineet tehdä muuta kuin osoittaa rakkautta, -
rukoilla heidän puolestaan ja rohkaista heitä.
Eräs asia hämmästytti minua: -
Sellaisenkin tuskan ja kärsimyksen keskellä -
kaikki halusivat rukoilla, kun sitä ehdotin, vaikka he itkivät ja parkuivat.
Mitä luulet, miksi kristityt ovat pommi-iskujen kohteena?
Sikäli kun ymmärrämme, -
leikkipuistoon tehdyn iskun takana oli eräs tietty ryhmä.
Mielestäni on hyvin vaikea ymmärtää, -
miksi ihmiset tekevät näin pahoja asioita.
Pommi-isku sai aikaan valtavaa hävitystä.
Se kylvi hyvin paljon tuskaa kristityn yhteisön keskuuteen.
Mutta täytyy muistaa, että leikki- puistossa oli myös paljon muslimeja.
Hekin joutuivat kärsimään.
On vaikea ymmärtää, miksi ihmiset ryhtyvät näin pahoihin tekoihin.
Monet ihmiset saivat vakavia vammoja pommiräjähdyksessä.
Miten heidän lääketieteellinen hoitonsa on järjestetty?
Saavatko he tarvitsemaansa apua?
Olin Pakistanissa lähes kolme viikkoa.
Tapasin joitakin näistä perheistä ja tutustuin tilanteeseen.
Jos esimerkiksi perheestä kuoli isä, -
joka oli perheen elättäjä, kuka jatkossa huolehtii perheestä?
Tämä on yksi suuri haaste ja ongelma, jota kohtaamme.
Selvitämme ja tutkimme, miten voimme tukea tällaisia perheitä.
On myös perheitä, jotka tarvitsevat pitkäkestoista lääketieteellistä hoitoa.
Jos joku on saanut vakavia vammoja -
ja hän tarvitsee lääkkeitä vuoden tai kahden vuoden ajan, -
selvitämme, miten voimme auttaa perhettä.
Jotkin perheet menettivät isän. Miten he selviytyvät?
Selvitämme, miten voimme auttaa heitä perustamaan pienyrityksiä, -
jotka auttavat näitä perheitä selviytymään.
Parin tulevan kuukauden aikana -
selvitämme ja tutkimme tilannetta, tapaamme perheitä -
ja tutustumme tilanteeseen, jotta osaisimme auttaa.
Uskomme, että on tärkeää rukoilla ja osoittaa rakkautta, -
mutta täytyy tehdä myös jotakin konkreettista.
Ihmisen hengellinen ja käytännöllinen auttaminen käyvät käsi kädessä.
Menen Pakistaniin uudelleen parin kuukauden kuluttua.
Tapaan uudelleen joitakin perheitä ja keskustelen heidän kanssaan.
Tarkastelemme laaja-alaisesti, miten voimme tukea heitä pitkäkestoisesti.
Onko Pakistanissa minkäänlaista julkista terveydenhuoltoa?
Auttaako hallinto vammoja saaneita millään lailla?
Pommiräjähdyksen jälkeen jotkut sairaalaan joutuneet -
saivat hallinnolta ymmärtääkseni rahaa sairaalassaoloajalta.
Vaikeutena on aina, että kun kotiutuu sairaalasta, -
ei tiedetä, mistä saa rahat lääkkeisiin ja jälkihoitoon.
Se on yksi vaikeuksista, joita kristityt kohtaavat.
Etenkin jos on perhettä mutta ei ole toimeentuloa, -
selviytyäkseen perheet joutuvat joskus lainaamaan rahaa eri ihmisiltä, -
ystäviltä tai sukulaisilta. Jossain vaiheessa laina pitää maksaa takaisin.
Tilanne on erittäin vaikea tällä hetkellä.
Palataanpa sitten yleisesti Pakistanin kristittyyn yhteisöön.
Montako kristittyä Pakistanissa on?
Kristittyjen määräksi on joskus arvioitu noin 2,5 miljoonaa.
Jotkut sanovat määräksi 3 miljoonaa.
Kaikkialla Pakistanissa asuu hajallaan paljon kristittyjä, -
joista hallinto ei edes tiedä ― joista me emme tiedä.
Pakistanissa on varsin vahva kristittyjen yhteisö.
Monet näistä kristityistä ovat varsin vahvoja uskossaan.
Olen käynyt Pakistanissa jo monen vuoden ajan. On ollut kiinnostavaa, -
että kärsimyksen, kivun ja vaikeuksien keskellä -
he pitävät yhä kiinni Jumalasta ja luottavat Häneen.
Vaikka he eivät aina ymmärrä, miksi näitä asioita tapahtuu.
He käsittävät, ettei ole ketään muuta, jonka puoleen kääntyä, kuin Jeesus.
Usko Jeesukseen pitää heidät vahvoina -
ja saa heidät jatkamaan.
Joskus kun olen Pakistanissa tiimieni kanssa, -
menemme sinne auttamaan ja rohkaisemaan kristittyjä.
Pian lähdemme sinne Suomen Marttyyrien äänen kanssa -
rohkaisemaan kristittyjä, tapaamaan kristittyjä siellä -
ja selvittämään, miten voimme nostaa heidän mielialojaan.
Aina kun olen ollut Pakistanissa ja jutellut kärsivien kristittyjen kanssa,-
jaan heille jakeen Psalmista 121: -
"Minä nostan silmäni vuoria kohti: mistä tulee minulle apu?
Apu minulle tulee Herralta, joka on tehnyt taivaan ja maan."
Yritän aina rohkaista veljiämme ja sisariamme -
nostamaan katseensa Jumalan puoleen, -
sillä sieltä tulevat voima ja apu.
Uutisissa puhutaan usein Pakistanin jumalanpilkkalaista.
Mikä on jumalanpilkkalaki ja miten se vaikuttaa Pakistanin kristittyihin?
Jumalanpilkkalaki on periaatteessa laki, -
että jos sanoo jotakin Muhammedin vastaista -
tai puhuu halventavasti Koraanista, saa elinkautisen tai kuolemantuomion.
Jo usean vuoden ajan -
joistakin kristityistä on esitetty tekaistuja jumalanpilkkasyytteitä.
Jotkut ovat joutuneet vankilaan siitä syystä.
Yksi nainen, joka on nyt vankilassa, on Asia Bibi.
Häntä vastaan esitettiin tekaistut syytteet jumalanpilkasta.
Hän on ollut vankilassa muutamia vuosia.
Kun olin Pakistanissa pari vuotta sitten, kerrottiin avioparista, -
jota syytettiin jumalanpilkasta. He työskentelivät tiilitehtaassa.
Väkijoukko sai tietää, -
että he olivat esittäneet joitakin halventavia kommentteja.
He ottivat pariskunnan kiinni, hakkasivat heidät -
ja polttivat heidät elävältä.
Oli kaikenlaisia paikkansapitämättömiä syytöksiä.
Se aiheutti suurta tuskaa kristittyjen yhteisössä.
Se on yksi vaikeuksista, joita kristityt kohtaavat Pakistanissa: -
tekaistut jumalanpilkkasyytökset.
Yleisesti ottaen eihän kukaan tervejärkinen -
halveeraa Muhammedia tai Koraania.
Mutta useissa tapauksissa taustalla on halu anastaa maa-alueita -
tai viedä toiselta rahat ja muuta.
Joskus kristittyjä syytetään jumalanpilkasta väärin perustein.
Jotkut ovat yhä vankilassa.
Asia Bibi on yksi heistä, jotka ovat yhä vankeudessa.
Kiitämme Jumalaa, että hän on tällä hetkellä kunnossa.
Puhuin hiljattain aviomiehen kanssa. Hän sanoi vaimonsa olevan kunnossa.
Hän on kunnossa mutta vankilassa. Pakistanin vankilat ovat karuja.
Ne voivat olla karuja paikkoja. Olen käynyt 2―3 vankilassa Pakistanissa.
Kävin katsomassa Asia Bibiä pari vuotta sitten.
On hyvin vaikeaa olla vankilassa Pakistanissa, -
koska jos käy ilmi, että vanki on kristitty, -
hänen elämästään voi tulla hyvin vaikeaa.
Olen pari kertaa onnistunut rukoile- maan kristittyjen vankien puolesta -
ja rohkaisemaan heitä.
Pakistanin kristityissä hienoa on se, -
että kun ihmisiä tulee ulkomailta, kun käymme siellä, -
heitä ilahduttaa kovin nähdä meitä, sillä he kokevat, että joku välittää.
Rohkaisen ja muistutan heitä aina siitä, -
että kaikkialla maailmassa on ihmisiä, jotka rukoilevat heidän puolestaan, -
ja että he eivät ole yksin.
Kun pian menen taas sinne, muistutan kristittyjä siitä, -
miten kristityt Suomessa ovat rukoilleet -
sekä rohkaisseet ja tukeneet heitä.
Olemme puhuneet monista haasteista, joita Pakistanin kristityt kohtaavat.
Miten Pakistanin kristittyjä tällä hetkellä autetaan?
Yksi vaikeuksista on tällä hetkellä se, -
että suuri osa kristitystä yhteisöstä kokee olevansa hylättyjä.
He kokevat olevansa yksin.
Heillä on vaikeuksia tulla toimeen. Heillä on taloudellista ahdinkoa.
Joidenkin kristittyjen on vaikea saada työpaikkaa, josta maksettaisiin hyvin.
Monet kristityt tekevät hyvin vaatimatonta työtä kadunlakaisijoina -
tai palvelijattarina.
Perheiden on erittäin haastavaa selviytyä -
ja saada elanto.
Me yhdessä Suomen Marttyyrien äänen kanssa -
haluamme selvittää, miten voimme auttaa kristittyjä pitkäkestoisesti.
Oma toiveeni ja kaipuuni on ensinnäkin, -
että haluamme auttaa heitä luottamaan Jumalaan, -
tuntemaan Jumalan ja olemaan vahva Jumalassa.
Haluamme selvittää myös, miten voimme auttaa heitä pitkäkestoisesti -
vaikkapa perustamalla pienyrityksen.
Siitä he saavat toimeentulon selviytyäkseen ja elääkseen.
Kärsimyksen ja vaikeuksienkin keskellä -
kirkot ovat täynnä Pakistanissa. Uskovat rakastavat Jumalaa palavasti.
Muistutan kristittyjä jatkuvasti myös siitä, -
että Herra on Raamatun mukaan lähellä niitä, joilla on särkynyt sydän.
Olen kokenut, että Pakistanissa monilla kristityillä on särkynyt sydän -
kärsimyksen, köyhyyden, pommiräjähdysten -
ja kaikkien vaikeuksien takia.
Onko kristittyjä, jotka ovat entisiä muslimeja?
Onko muslimeja, jotka ovat löytäneet Jeesuksen?
On monia ihmisiä, jotka tulevat siitä uskonnosta.
He ovat kääntyneet Kristuksen uskoon.
Heidän elämänsä on hyvin vaikeaa.
Kun vaihtaa uskontoa, olipa uskonto mikä tahansa, -
saattaa joutua perheen hylkäämäksi.
Saattaa joutua yhteisön hylkäämäksi.
Saattaa myös joutua seurakunnan hylkäämäksi.
Voi olla vaikea löytää työpaikkaa.
Olen viime vuosien aikana tavannut niitä, jotka ovat vaihtaneet uskontoa.
Heillä on ollut hyvin vaikeaa.
He ovat kokeneet paljon tuskaa.
Monet ovat kokeneet traumoja.
Esimerkiksi yksi nuori nainen oli kääntynyt Herran uskoon.
Kerran hän nukkui talon katolla.
Pari ihmistä tunkeutui sinne ja heitti öljyä hänen vatsansa päälle.
He sytyttivät hänen vatsansa tuleen.
Hän on saanut sen jälkeen kaksi keskenmenoa.
Hän huusi ja itki tapauksen aikana.
Olen tavannut hänet useita kertoja.
Hän on kaunis kristitty. Hänellä on ihana henki -
tällaisenkin kivun ja vastoinkäymisen keskellä.
Yritimme selvittää, miten voisimme auttaa häntä hengellisesti, -
ja onnistuimme ostamaan hänelle riksan, -
joka auttaa perhettä saamaan toimeentulon ja selviytymään.
Vaikeutena on, että hän joutuu yhä -
elämään muistojen ja kivun kanssa.
Mainitsit, että monilla kristityillä -
on vaikeuksia saada päivittäinen toimeentulo.
Millainen sosiaalinen tausta kristityillä yleensä on?
Kuuluvatko he tiettyihin heimoihin tai kielivähemmistöihin?
Mikä on heidän taustansa?
Kristittyjä asuu hajallaan eri paikoissa Pakistanissa.
On olemassa tiettyjä alueita, joilla asuu paljon kristittyjä.
Haasteena on, että kristityistä suuren osan on vaikea -
löytää työtä mutta ongelmia on myös koulutuksen kanssa.
Yksi vaikeuksista on, että jos perhe on köyhä, -
miten hankkia lapsille koulutus? Ei ole rahaa laittaa lapsia kouluun.
Koulutuksen hankkiminen on yksi vaikeus.
Yksi asia, johon haluaisimme panostaa, on perheiden tukeminen, -
jotta lapset voivat hankkia koulutuksen.
Jos lapset saavat koulutuksen, heidän elämänedellytyksensä paranevat -
ja he voivat saada hyvän työpaikan.
Mutta yleisesti ottaen Pakistanin kylissä ihmiset ovat hyvin köyhiä.
On hyvin vaikeaa hankkia nuorille lapsille koulutus.
Pakistanin kouluissa on siis lukukausimaksut. - Juuri niin.
Olemme keskustelleet, miten voimme auttaa Pakistanin kristittyjä, -
mutta mikä olisi sinun kokemustesi mukaan -
Pakistanin kristittyjen sanoma veljille ja sisarille täällä Suomessa?
Olen viime vuosina keskustellut kristittyjen kanssa.
Olen rukoillut heidän kanssaan ja kuunnellut heidän tuntemuksiaan, -
mielialojaan ja sanojaan.
Olen nähnyt heidän parkuvan ja itkevän.
Yksi sanoma on ensinnäkin, että he haluavat -
kristittyjen kautta maailman rukoilevan heidän puolestaan.
Rukoilevan, että Jumala antaa heille voimaa, auttaa heitä -
ja huolehtii heidän tarpeistaan.
Toinen asia, mitä kristittyjen yhteisö sanoisi, on iso kiitos.
Kiitos kristityille, jotka ovat rukoilleet.
Jotka ovat tukeneet.
Olen saanut muutamia viestejä joiltakin perheiltä, -
jotka ovat menettäneet rakkaitaan.
Marttyyrien ääni auttoi heitä hieman.
He halusivat kiittää niitä, jotka ovat tukeneet taloudellisesti.
Ja uskoakseni yksi sanoma olisi myös, -
että he voisivat vahvistua hengessä.
Kaiken sen kärsimyksen, kivun ja trauman vuoksi -
eheytyminen ja tervehtyminen on tosi vaikeaa.
Yksi asia, jota selvitämme ja josta olemme kiinnostuneita, -
on viedä erikoistuneita tiimejä Pakistaniin -
tekemään raporttia ja auttamaan ihmisiä -
kivun ja trauman läpi.
Ja auttamaan ihmisiä eheytymään.
Vaikeutena on, että elleivät ihmiset eheydy ja parane -
eivätkä ymmärrä syvällisesti Jumalan rakkautta heitä kohtaan, -
he joutuvat elämään sen kivun ja trauman kanssa.
Tahdomme siis viedä erikoistuneita tiimejä auttamaan kristittyjen yhteisöä,
jotta he voivat kiinnittää katseensa Jumalaan -
ja kokemaan Jeesuksen kosketuksen elämässään.
Mieleeni tuli se uskomaton kertomus naisesta, -
joka oli sairastanut verenvuotoa monta vuotta.
Jeesus kulkiessaan pysähtyi tuon yhden naisen kohdalle.
Nainen kosketti Häntä. Jeesus vain rukoili, ja nainen parantui.
Haluamme nähdä, että Herra koskettaa -
kristittyjä Pakistanissa, -
niin että he voivat kokea Hänen rakkautensa ja muistaa sydämessään,
etteivät he ole yksin eikä Jumala ole hylännyt heitä.
Kiitos.
Suomennos: Marianne Tenetz